পুলিশ জানিয়েছে, শুক্রবার বেলা পৌনে ১২টা নাগাদ একটি টাটা সুমোতে চেপে ৫-৭ জন সশস্ত্র জঙ্গি রাজ্যের রাজধানী থেকে ২২০ কিলোমিটার পশ্চিমে বালাজান বাজারে নেমেই এলোপাথারি গুলি চালাতে থাকে। সেই সঙ্গে গ্রেনেড নিয়ে হামলা চালায়। ব্যস্ত বাজারে আচমকা হামলা চালানোয় সেখানকার লোকজন দিশেহারা হয়ে পড়ে। খবর পেয়ে কোকরাঝাড় জেলা পুলিশ এবং সিআরপিএফ-এর একটি বিশাল দল ঘটনাস্থলে ছুটে যায়। খবর দেয়া হয় সেনা জওয়ানদের। এর পরেই জঙ্গি এবং নিরাপত্তারক্ষীদের মধ্যে তুমুল সংঘর্ষ শুরু হয়। দু’পক্ষের মধ্যে প্রায় আধ ঘণ্টা ধরে গুলি বিনিময়ের পর নিরাপত্তারক্ষীদের গুলিতে এক জঙ্গি নিহত হয়। নিহত জঙ্গির কাছ একটি এক ৫৬ রাইফেল এবং একটি তাজা গ্রেনেড উদ্ধার হয়েছে।